MM-il Sapporos suusavahetusega sõidus kümnenda koha saanud Kristina Šmigun ütles, et kehvalt libisenud vabatehnika suusad ei lubanud medaliheitlusse sekkuda.
“Staadionil uisudistantsile minnes tundus kohe, et suusk pole nii libe, et jaksaksin liidrite tempot pidada,” lausus Šmigun, kirjutab Eesti Päevaleht Online.
“Pidin igal sammul palju rohkem töötama kui teised. Sain aru, et ma ei jaksa niisuguse suusaga neile järele minna.”
“Aga ärge kandke mind veel maha, kaks individuaalvõistlust ja teatesõit on ees,” sõnas Šmigun.